open-index/open-wikipedia-markdown huggingface dataset:
คำแดง

**คำแดง**  () เป็นไม้ชนิดหนึ่ง จำพวกกุหลาบพันปี ในวงศ์กุหลาบป่า (Ericaceae)

คำแดง เป็นหนึ่งในชนิดของกุหลาบพันปี หรือกุหลาบป่าที่พบได้ในประเทศไทย พบกระจายพันธุ์ตั้งแต่อินเดีย, เนปาล, ภูฏาน, พม่า และจีนในมณฑลยูนนานและกุ้ยโจว (สามารถแบ่งออกได้เป็นสกุลย่อยและชนิดย่อยต่าง ๆ) สำหรับในประเทศไทย นับเป็นพืชดอกที่งดงามมากที่สุดและหายากมากที่สุดชนิดหนึ่ง เพราะมีการกระจายพันธุ์ค่อนข้างจำกัดอยู่เฉพาะในเขตอากาศหนาวเย็นบนพื้นที่ชุ่มชื้น เช่น สันเขา หรือหน้าผา ในระดับความสูงประมาณ 1,600-2,500 เมตร เหนือระดับน้ำทะเล ในประเทศไทยพบได้ในป่าดิบเขาทางภาคเหนือ เช่น อุทยานแห่งชาติดอยอินทนนท์ จังหวัดเชียงใหม่ และอุทยานแห่งชาติขุนแจ จังหวัดเชียงราย เป็นต้น 

ผลิดอกในระหว่างเดือนมกราคมถึงพฤษภาคม แต่ช่วงที่ดอกบานเต็มที่คือปลายเดือนกุมภาพันธ์ คำแดงเป็นต้นไม้ขนาดเล็กถึงขนาดกลาง สูง 2-12 เมตร ไม่ผลัดใบ ลำต้นและกิ่งก้านมักคดงอเพราะอิทธิพลของแรงลม เปลือกตะปุ่มตะป่ำ ใบสีเขียวเข้มมีรูปร่างคล้ายหอก ยาว 7-14 เซนติเมตร ออกเรียงเวียนสลับเป็นกลุ่มที่ปลายกิ่ง กุหลาบพันปีมีดอกสีแดงเลือดนกเข้นข้นสะดุดตา ดอกเป็นช่อทรงกลมที่ปลายกิ่ง โดยมีใบเรียงแผ่วนต่อกันเป็นจานรองแลดูงดงามคล้ายดอกกุหลาบ แต่ละช่อมีดอกออกรวมกันตั้งแต่ 4-12 ดอก เมื่อบานมีขนาด 3-5 เซนติเมตร มีขนสั้น ๆ สีแดงปกคลุม ดอกทรงกรวยแกมรูประฆัง ปลายแยกเป็น 5-6 กลีบ กลีบค่อนข้างกลม ส่วนโคนกลีบดอกเชื่อมกันทั้งหมด และในช่วงที่ออกดอกบานนั้น น้ำหวานภายในดอกจะเป็นอาหารของนกและแมลงชนิดต่าง ๆ อีกด้วย 

คำแดง เป็นไม้ประจำประเทศเนปาล โดยสีแดงในธงชาติเนปาล หมายถึง สีแดงของดอกคำแดง

คำแดง แม้จะเป็นไม้ที่มีถิ่นกระจายพันธุ์ในพื้นที่สูงในเขตหนาว แต่ก็สามารถนำมาเพาะปลูกได้ในพื้นที่ราบ แต่ก็ปลูกเลี้ยงค่อนข้างยาก นอกจากความงดงามแล้วยังมีคุณสมบัติสามารถดูดซึมสารพิษในอากาศได้อีกด้วย

## ชนิดย่อย
**Rhododendron arboreum subsp. cinnamomeum* ใบมีขนสีน้ำตาลคล้ายอบเชย]]
**Rhododendron arboreum subsp. zeylanicum* พบที่ศรีลังกา นับเป็นชนิดย่อยที่หายาก
**Rhododendron arboreum subsp. cinnamomeum var. album* ดอกสีขาวและจุดสีแดงสดคล้ายเลือดเล็ก ๆ บนพื้นผิวด้านในของกลีบดอก
**Rhododendron arboreum subsp. delavayi* สีแดงสด เป็นชนิดย่อยที่พบได้ในประเทศไทย
**Rhododendron arboreum Sm. subsp. nilagiricum (Zenker) Tagg* พบได้ในรัฐทมิฬนาฑู ประเทศอินเดีย

## อ้างอิง

## แหล่งข้อมูลอื่น

หมวดหมู่:วงศ์กุหลาบป่า
กุหลาบแดง

**กุหลาบแดง** หรือ **กุหลาบดอย** () เป็นไม้ดอกประเภทกุหลาบพันปีชนิดหนึ่ง ในวงศ์กุหลาบป่า (Ericaceae)

จัดเป็นกุหลาบพันปีอีกชนิดหนึ่งที่พบได้ในประเทศไทย มีถิ่นแพร่กระจายพันธุ์ตั้งแต่จีนตอนใต้, ญี่ปุ่น และภูมิภาคอินโดจีน สำหรับในประเทศไทยพบทางภาคตะวันออกเฉียงเหนือ ตามที่โล่งบริเวณป่าดิบเขา ที่ระดับความสูง 800-1,500 เมตร จากระดับน้ำทะเล 

ลำต้นเป็นไม้พุ่ม มีความสูงตั้งแต่ 1-3 เมตร ลำต้นและกิ่ง มีขนสีน้ำตาลแดง ใบเดี่ยว เรียงเวียนสลับเป็นกลุ่มที่ปลายกิ่ง รูปรี รูปไข่ รูปไข่แกมขอบขนาน รูปไข่กลับ หรือรูปใบหอกกลับ ปลายแหลมหรือมน โคนสอบแคบ มีขนสีน้ำตาล ดอก สีแดงอมส้ม มีกลิ่นหอมอ่อน ๆ ออกเป็นช่อตามซอกใบและปลายกิ่ง กลีบเลี้ยงขนาดเล็กโคนเชื่อมกัน ปลายแยกเป็น 5 แฉก มีขนสีขาวหรือแดง กลีบดอก 5 กลีบ เชื่อมกันคล้ายรูปแตร ภายในมีจุดประสีแดงเข้ม ปลายแยกเป็นแฉกค่อนข้างกลม ผล มีทรงรูปไข่ มีขนสีน้ำตาลแดง เมื่อแก่แตกได้ เมล็ดมีจำนวนมาก ขนาดเล็ก มีปีกบาน

กุหลาบแดง นิยมปลูกเป็นไม้ประดับทั่วไปในที่สูง ให้ดอกสวยงาม โดยจะออกดอกในช่วงฤดูร้อน ระหว่างเดือนมีนาคม-พฤษภาคม

## อ้างอิง

## แหล่งข้อมูลอื่น

หมวดหมู่:วงศ์กุหลาบป่า
วงศ์กุหลาบป่า

**วงศ์กุหลาบป่า** () เป็นวงศ์ของไม้พุ่มหรือไม้ต้น ใช้ชื่อวงศ์ว่า Ericaceae 

ลักษณะเด่นประจำวงศ์ คือ ไม่มีใบหู ใบเป็นแบบใบเดี่ยว ติดแบบเรียงเวียนสลับ มีต่อมด้านล่าง มีเส้นใบออกจาก 2 ข้างของเส้นกลางใบแบบขนนก บางครั้งมีเส้นใบออกจากโคนใบ 3 เส้น หรือมากกว่านั้น ดอกมีลักษณะสมมาตรตามรัศมี ดอกเป็นดอกแบบสมบูรณ์เพศ กลีบดอกเป็นรูปท่อหรือรูปโถ เกสรเพศผู้มี 10 อัน อับเรณูแตกโดยมีรูเปิดที่ปลาย ก้านเกสรเพศเมียมี 1 อัน รังไข่มี 5 ช่อง เมล็ดมีจำนวนมาก

บางชนิดเป็นพืชกินซาก ใบมีเกล็ดรังแค หรือมีต่อมที่ขอบใบตอนโคน ดอกแบบดอกสมบูรณ์เพศ กลีบดอกเป็นรูปท่อหรือรูปโถ เกสรเพศผู้มี 10 อัน

เป็นพืชที่พบกระจายพันธุ์ไปทั่วโลก มีมากกว่า 4,000 ชนิด ประมาณ 126 สกุล   ไม้ที่อยู่ในวงศ์นี้ เช่น แครนเบอร์รี, บลูเบอร์รี, ฮักเกิลเบอร์รี, กุหลาบป่า, กุหลาบพันปี เป็นต้น

สำหรับในประเทศไทย พบทั้งหมด 7 สกุล เช่น 

**[[Agapetes]]* เช่น ประทัดดอย
**[[Craibiodendron]]* เช่น ดาวราย
**[[Rhododendron]]* คือ กุหลาบพันปี พบตามยอดเขาสูงจากระดับน้ำทะเลนับพัน  ๆ เมตร ทั้งภาคเหนือ, ภาคตะวันออกเฉียงเหนือ และภาคใต้ ขยายพันธุ์ด้วยการโดยช่อละอองเกสรโดยแมลงและนกที่มากินน้ำหวาน
**[[Gaultheria]]* พบในป่าดิบเขาทางภาคเหนือ ให้น้ำมันเป็นสมุนไพร
**[[Vaccinium]]* พบได้ทั่วไป ส่วนมากพบในป่าดิบเขา ทั้งป่าเดิมและป่ารุ่น สามารถรับประทานผลและใบได้ เช่น บลูเบอร์รี
**[[Lyonia]]* พบในป่าดิบเขาทั้งภาคเหนือ และภาคตะวันออกเฉียงเหนือ

## อ้างอิง

## แหล่งข้อมูลอื่น
สมเด็จพระเจ้าตริภูวันแห่งเนปาล

**สมเด็จพระเจ้าตริภูวนพีรพิกรมศาหเทวะ** เป็นพระมหากษัตริย์เนปาล ครองราชย์ตั้งแต่ 17 พฤษภาคม 2424 จนถึง 11 ธันวาคม 2454 (ได้เสด็จลี้ภัยทางการเมืองไปประทับในประเทศอินเดียตั้งแต่ 7 พฤศจิกายน 2493 — 7 มกราคม 2494) พระราชสมภพเมื่อ 30 มิถุนายน พ.ศ. 2449 เป็นพระราชโอรสของสมเด็จพระเจ้าปฤถวีพีรพิกรมศาหเทวะ กับสมเด็จพระราชินีลักษมีทิพเยษรานี ศาหะ พระราชสมภพที่กรุงกาฐมาณฑุ ราชอาณาจักรเนปาล 

พระองค์ครองราชย์ขณะทรงมีพระชนมายุได้ 5 พรรษา ภายหลังการเสด็จสวรรคตของสมเด็จพระเจ้าปฤถวีพีรพิกรมศาหเทวะพระราชบิดาของพระองค์ และราชาภิเษกเมื่อ 20 กุมภาพันธ์ พ.ศ. 2456 ที่พระราชวังในกรุงกาฐมาณฑุ โดยมีพระราชมารดาเป็นผู้สำเร็จราชการ แต่อำนาจที่แท้จริงของสถาบันพระมหากษัตริย์ขึ้นอยู่กับตระกูลราณา ซึ่งเป็นตระกูลที่สืบทอดตำแหน่งนายกรัฐมนตรีเนปาลมาอย่างยาวนาน

## เครื่องราชอิสริยาภรณ์
* เครื่องราชอิสริยาภรณ์มงกุฎดวงอาทิตย์, *2493*
* เครื่องอิสริยาภรณ์กิตติคุณแห่งสาธารณรัฐอิตาลี, *2497*
* เครื่องอิสริยาภรณ์เลฌียงดอเนอร์, *2497*

หมวดหมู่:พระมหากษัตริย์เนปาล
หมวดหมู่:ผู้ได้รับเครื่องอิสริยาภรณ์เลฌียงดอเนอร์
หมวดหมู่:ราชอาณาจักรเนปาล
ตริภูวันแห่งเนปาล, สมเด็จพระเจ้า
เอมิล ยอดนักสืบ

**เอมิล ยอดนักสืบ**(; ) เป็นผลงานวรรณกรรมเยาวชนที่มีชื่อเสียงโด่งดังของนักเขียนชาวเก "เอริช เคสท์เนอร์" เป็นเรื่องราวเกี่ยวกับ "เอมิล ทิชบายน์" ที่ต้องเดินทางจากเมืองนอยชสตัดท์ไปยังกรุงเบอร์ลินเพื่อเยี่ยมคุณยาย ขณะเอมิลอยู่บนบนรถไฟได้เผลอหลับและเมื่อตื่นขึ้นมาซองเงินในกระเป๋าของเขาหายไป เขามั่นใจว่าชายคนหนึ่งที่นั่งอยู่รถไฟตู้เดียวกับเขาคือ "คนร้าย" ปฏิบัติการไล่ล่าจึงเกิดขึ้น

## อ้างอิง

* เอริช เคสท์เนอร์. **เอมิล ยอดนักสืบ** :สำนักพิมพ์บรรณกิจ

หมวดหมู่:วรรณกรรมเยาวชน
หมวดหมู่:วรรณกรรมแปล
หมวดหมู่:วรรณกรรมภาษาเยอรมัน
หมวดหมู่:วรรณกรรมที่สร้างเป็นภาพยนตร์
หมวดหมู่:วรรณกรรมในปี พ.ศ. 2472
พระเจ้าบรมวงศ์เธอ พระองค์เจ้าเปียก

**พระเจ้าบรมวงศ์เธอ พระองค์เจ้าเปียก** บ้างออกพระนามว่า **พระองค์เจ้าจำรัส** หรือ **พระองค์เจ้าชาย** เป็นพระราชโอรสพระองค์ที่ 27 ในพระบาทสมเด็จพระนั่งเกล้าเจ้าอยู่หัว กับเจ้าจอมมารดาเหม็น

พระองค์เจ้าเปียกประสูติ เมื่อวันจันทร์ เดือน 6 ขึ้น 10 ค่ำ ปีเถาะ เอกศก จ.ศ. 1181 ตรงกับวันที่ 3 พฤษภาคม พ.ศ. 2362 สิ้นพระชนม์ในรัชกาลที่ 4 เมื่อวันจันทร์ เดือน 4 ขึ้น 4 ค่ำ ปีเถาะ สัปตศก จ.ศ. 1217 พ.ศ. 2398 พระชันษา 37 ปี พระราชทานเพลิงพระศพ ณ วัดอรุณราชวรารามราชวรมหาวิหาร วันพุธที่ 3 เมษายน พ.ศ. 2382 

พระองค์ทรงเป็นต้นราชสกุล**ปิยากร** ทรงมีพระโอรสและพระธิดา ดังนี้

1.**หม่อมเจ้านิสากร ปิยากร** (สิ้นชีพิตักษัยเมื่อวันที่ 12 กรกฎาคม พ.ศ. 2453)

2.**หม่อมเจ้าหญิงยุภา ปิยากร** (ประสูติ พ.ศ. 2395 สิ้นชีพิตักษัยเมื่อวันที่ 28 กรกฎาคม พ.ศ. 2462 พระราชทานเพลิง ณ วัดบรมนิวาส เมื่อวันที่ 26 มีนาคม พ.ศ. 2464)

3.**หม่อมเจ้าหญิงวิไลวรรณ ปิยากร** 

4.**หม่อมเจ้าหญิงชุบ ปิยากร** (สิ้นชีพิตักษัยเมื่อวันที่ 27 มีนาคม พ.ศ. 2451 พระราชทานเพลิง ณ วัดสระเกศ เมื่อวันที่ 12 ธันวาคม พ.ศ. 2452)

## พระอิสริยยศ

* หม่อมเจ้าเปียก (พ.ศ. 2362 - พ.ศ. 2367)
* พระเจ้าลูกยาเธอ พระองค์เจ้าเปียก (พ.ศ. 2367 - พ.ศ. 2394)
* พระเจ้าบรมวงศ์เธอ พระองค์เจ้าเปียก (หลังสิ้นพระชนม์)

## พงศาวลี



## อ้างอิง

หมวดหมู่:พระเจ้าบรมวงศ์เธอ ชั้น 3
หมวดหมู่:พระองค์เจ้า
หมวดหมู่:พระราชโอรสในรัชกาลที่ 3
พระเจ้าบรมวงศ์เธอ พระองค์เจ้าเฉลิมวงศ์

**พระเจ้าบรมวงศ์เธอ พระองค์เจ้าเฉลิมวงศ์** เป็นพระราชโอรสพระองค์ที่ 42 ในพระบาทสมเด็จพระนั่งเกล้าเจ้าอยู่หัวกับเจ้าจอมมารดาน้อยใหญ่

## พระประวัติ
พระองค์เจ้าเฉลิมวงศ์ประสูติเมื่อวันศุกร์ เดือน 3 แรม 10 ค่ำ ปีระกา สัปตศก จ.ศ. 1187 ตรงกับวันที่ 3 มีนาคม พ.ศ. 2368 สิ้นพระชนม์ในรัชกาลที่ 3 เมื่อเดือน 8 ปีระกา พ.ศ. 2392 พระชันษา 25 ปี พระราชทานเพลิงพระศพ ณ พระเมรุ วัดสระเกศราชวรมหาวิหาร พ.ศ. 2393 

พระอัฐิใส่ไว้ในโกศทองคำแปดเหลี่ยมลงยา พระบาทสมเด็จพระนั่งเกล้าเจ้าอยู่หัวทรงพระราชทานไปไว้ที่เมืองนครศรีธรรมราช เหตุที่ทรงพระราชทานไปนั้น ได้ทราบเกล้าด้วยท่านผู้ใหญ่เล่าว่า เมื่อสมเด็จพระบวรราชเจ้ามหาศักดิพลเสพทรงพระประชวรอยู่นั้น ได้ขอพระบรมราชานุญาตต่อพระบาทสมเด็จพระนั่งเกล้าเจ้าอยู่หัวให้ส่งพระอัฐิของพระองค์ไปไว้ที่เมืองนครศรีธรรมราช พระบาทสมเด็จพระนั่งเกล้าเจ้าอยู่หัวจึงทรงมีพระราชดำริว่า *"พระอัฐล้นเกล้าล้นกระหม่อมกรมพระราชวังบวรฯ นั้นได้ออกไปอยู่ที่เมืองนครแล้ว พระอัฐิเสด็จเฉลิมวงศ์ควรพระราชทานให้ไปอยู่ด้วยกัน"*

คราวที่พระบาทสมเด็จพระจุลจอมเกล้าเจ้าอยู่หัวเสด็จเมืองนครศรีธรรมราช ระหว่างวันที่ 3-8 กรกฎาคม พ.ศ. 2448 ทรงโปรดเกล้าฯ ให้นำพระอัฐิของพระองค์เจ้าเฉลิมวงศ์ รวมทั้งพระอัฐิเจ้านายในสกุล ณ นคร อาทิสมเด็จพระบวรราชเจ้ามหาศักดิพลเสพ พระเจ้าราชวรวงศ์เธอ พระองค์เจ้าปัทมราช มาตั้งบำเพ็ญกุศล

ปัจจุบันพระอัฐิของพระองค์เจ้าเฉลิมวงศ์ ถูกเก็บไว้ที่วิหารสามจอม วัดพระมหาธาตุวรมหาวิหาร จังหวัดนครศรีธรรมราช ร่วมกับพระอัฐิและอัฐิของสกุลสมเด็จพระเจ้ากรุงธนบุรี และเจ้านายสกุล ณ นคร เช่น สมเด็จพระบวรราชเจ้ามหาศักดิพลเสพ พระเจ้าราชวรวงศ์เธอ พระองค์เจ้าปัทมราช เจ้าจอมมารดาน้อยใหญ่ เจ้าพระยาบดินทรเดชานุชิต (แย้ม ณ นคร) เป็นต้น

พระบาทสมเด็จพระนั่งเกล้าเจ้าอยู่หัวได้ทรงสร้างวังเหนือป้อมมหาฤกษ์ขึ้น เพื่อพระราชทานให้แก่ พระองค์เจ้าเฉลิมวงศ์ แต่พระองค์เจ้าเฉลิมวงศ์สิ้นพระชนม์ไปเสียก่อน และไม่ปรากฏว่ามีเชื้อสายสืบราชสกุล เมื่อพระองค์เจ้าเฉลิมวงศ์สิ้นพระชนม์แล้ว พระบาทสมเด็จพระนั่งเกล้าเจ้าอยู่หัวจึงได้พระราชทานวังแห่งนี้ให้พระเจ้าบรมวงศ์เธอ กรมหมื่นภูบดีราชหฤทัย

## พระอิสริยยศ

***พระเจ้าลูกยาเธอ พระองค์เจ้าเฉลิมวงศ์** (พ.ศ. 2368 - พ.ศ. 2392)
***พระเจ้าราชวรวงศ์เธอ พระองค์เจ้าเฉลิมวงศ์** (พระนามภายหลังการสิ้นพระชนม์ในสมัยรัชกาลที่ 4)
***พระเจ้าบรมวงศ์เธอ พระองค์เจ้าเฉลิมวงศ์** (พระนามภายหลังการสิ้นพระชนม์ในสมัยรัชกาลที่ 6)

## พงศาวลี



## อ้างอิง

หมวดหมู่:พระเจ้าบรมวงศ์เธอ ชั้น 3
หมวดหมู่:พระองค์เจ้า
หมวดหมู่:พระราชโอรสในรัชกาลที่ 3
หมวดหมู่:สกุล ณ นคร
หมวดหมู่:บุคคลในประวัติศาสตร์กรุงรัตนโกสินทร์
คำขาว

**คำขาว** หรือ **กุหลาบพันปีป่า** (; ) เป็นไม้ประเภทกุหลาบพันปีชนิดหนึ่ง ในวงศ์กุหลาบป่า (Ericaceae)

เป็นไม้พุ่มหรือไม้ยืนต้นขนาดเล็ก มีความสูงลำต้นตั้งแต่ 2-8 เมตร ใบเป็นแบบใบเดี่ยวเรียงเวียนสลับ เป็นกลุ่มห่าง ๆ กลุ่มละ 3-6 ใบ รูปรีแกมรูปหอก กว้าง 3-6 เซนติเมตร ยาว 7-14 เซนติเมตร ปลายใบแหลม ดอกมีสีขาว ออกเป็นช่อ ตามปลายกิ่งและซอกใบ ช่อละ 3-5 ดอก ขนาดดอกบานเต็มที่ กว้างถึง 6 เซนติเมตร กลีบดอกเชื่อมติดกันรูปกรวย ปลายแยกแผ่เป็น 5 กลีบ บริเวณโคนกลีบมีประสีเหลืองอ่อนแต้มเป็นทาง เกสรเพศผู้มี 10 อัน ยาวไม่เท่ากัน โคนก้านชูอับเรณูมีขนสีขาว รังไข่รูปทรงกระบอก ผลเป็นรูปทรงกระบอก มี 5 พู ขนาด 3-4 เซนติเมตร ปลายแหลมยาว ผลแก่แตกเป็น 5 เสี่ยง เมล็ดแบน มีขนาดเล็ก มีจำนวนมาก มีปีกบางใสล้อมรอบ

คำขาว แพร่กระจายพันธุ์ตามป่าดิบเขา ที่ค่อนข้างโปร่ง สูงจากระดับน้ำทะเล 950-2,200 เมตร ออกดอกระหว่างเดือนตุลาคม-พฤษภาคม พบตั้งแต่ทางตอนใต้ของจีน, พม่า, มาเลเซีย, ภาคใต้ของไทยจนถึงอินโดนีเซีย, ลาว, เวียดนาม, กัมพูชา และฮ่องกง
thumb|left|ดอกคำขาว
คำขาว สามารถนำมาปลูกเป็นไม้ดอก ไม้ประดับได้ โดยขึ้นได้ดีในที่สูง มีความชื้นพอประมาณ และชอบแสงแดดตลอดทั้งวัน

## อ้างอิง

## แหล่งข้อมูลอื่น

หมวดหมู่:วงศ์กุหลาบป่า
พระเจ้าบรมวงศ์เธอ พระองค์เจ้าจินดา

**พระเจ้าบรมวงศ์เธอ พระองค์เจ้าจินดา** (16 ตุลาคม พ.ศ. 2370 – พ.ศ. 2392) เป็นพระราชโอรสในพระบาทสมเด็จพระนั่งเกล้าเจ้าอยู่หัว ประสูติแต่เจ้าจอมมารดาพลับ

## พระประวัติ
พระเจ้าบรมวงศ์เธอ พระองค์เจ้าจินดา ประสูติเมื่อวันอังคารที่ 16 ตุลาคม พ.ศ. 2370 เป็นพระราชโอรสพระองค์ที่ 50 ในพระบาทสมเด็จพระนั่งเกล้าเจ้าอยู่หัว ประสูติแต่เจ้าจอมมารดาพลับ (ธดาของพระยาอินทราทิศ (จุ้ย)

เมื่อปี พ.ศ. 2392 ในสยามเกิดอหิวาตกโรคระบาดอย่างหนักไปทั่วทุกหนแห่ง ผู้คนเสียชีวิตมากมาย พระเจ้าลูกยาเธอ พระองค์เจ้าจินดา ประชวรด้วยพระโรคอหิวาในเหตุการณ์ครั้งนั้น ปรากฏใน *พระราชพงศาวดารกรุงรัตนโกสินทร์ รัชกาลที่ 3* ว่า

*"ฝ่ายที่กรุงเทพมหานคร เมื่อเดือน ๗ แรม ๑ ค่ำ เกิดความไข้ป่วงทั้งแผ่นดิน ไข้นั้นเป็นมาแต่ประเทศฝ่ายทะเล เป็นมาแต่เมืองฝ่ายตะวันตกขึ้นมาก่อน ไข้นั้นเป็นขึ้นมาถึงกรุงเทพมหานคร เป็นขึ้นไปจนถึงเมืองฝ่ายเหนือ เสียพระเจ้าลูกยาเธอ พระองค์เจ้าเฉลิมวงศ์องค์ ๑ พระองค์เจ้าจินดาองค์ ๑ พระราชธิดา พระองค์เจ้าพวงแก้วองค์ ๑ เสนาบดี เจ้าพระยาบดินทรเดชา ๑..."*

พระเจ้าบรมวงศ์เธอ พระองค์เจ้าจินดา สิ้นพระชนม์เมื่อ พ.ศ. 2392 สิริพระชันษา 22 ปี พระราชทานเพลิงพระศพ ณ พระเมรุ วัดสระเกศราชวรมหาวิหาร เมื่อปี พ.ศ. 2393

พระองค์มีพระโอรสพระธิดา 3 องค์ โดยราชสกุลนี้ไม่มีนามสกุลพระราชทาน เนื่องจากในสมัยรัชกาลที่ 6 ซึ่งมีการพระราชทานนามสกุลให้แก่พระราชวงศ์นั้น สมาชิกในราชสกุลนี้ไม่มีใครหลงเหลืออยู่แล้ว

#หม่อมเจ้าแดง
#หม่อมเจ้าหญิงยุพา
#หม่อมเจ้าดารารัตน์ (พ.ศ. 2391 – 28 มีนาคม พ.ศ. 2421)

## พระอิสริยยศ

*พระเจ้าลูกยาเธอ พระองค์เจ้าจินดา (16 ตุลาคม พ.ศ. 2370 – พ.ศ. 2392)
**ภายหลังสิ้นพระชนม์**
*พระเจ้าราชวรวงศ์เธอ พระองค์เจ้าจินดา (สมัยรัชกาลที่ 4 – รัชกาลที่ 6)
*พระเจ้าบรมวงศ์เธอ พระองค์เจ้าจินดา (สมัยรัชกาลที่ 6)

## พงศาวลี



## อ้างอิง

หมวดหมู่:พระเจ้าบรมวงศ์เธอ ชั้น 3
หมวดหมู่:พระองค์เจ้าชาย
หมวดหมู่:พระราชโอรสในรัชกาลที่ 3
วัลภา สุนทรผดุงสิน

**วัลลภา สุนทรผดุงสิน** (ชื่อเล่น: แพม) หรือ แพม ทีนทอล์ค เป็นนักร้อง นักแสดง พิธีกร และ ดีเจชาวไทย เธอเข้าสู่วงการเมื่อปี 2539 อยู่ในสังกัดแกรมมี่ แพมเป็นที่รู้จักในการเป็นพิธีกรรายการ **[[ทีนทอล์ค]]** ทางช่อง 5 รายการวัยรุ่นวัยแนวในอดีตช่วงยุค 90 มีพิธีกรเป็นจำนวนมาก เช่น ชาคริต แย้มนาม, เรย์ แมคโดนัลด์, ศรีพรรณ ชื่นชมบูรณ์, เพลิน ประทุมมาศ, แองจิล่า แกรนท์, ไดอาน่า จงจินตนาการ, บัวชมพู ฟอร์ด เป็นต้น แต่ปัจจุบันรายการนี้ยุติการออกอากาศไปแล้ว

แพมมีโอกาสได้เป็นศิลปินกับพิธีกรรายการทีนทอล์ค 4 คนคือ ชาคริต แพม มารีน่า เพลิน และ เรย์ เป็นอัลบั้มพิเศษชื่ออัลบั้มว่า "TeenTrax ขอ T" เมื่อปี 2542 เธอมีเพลงเดี่ยวที่ขับร้องอยู่ในอัลบั้มสองเพลงด้วยกันคือเพลง รักและห่วง และเพลง เพลงของเธอ ส่วนเพลงรวมศิลปินคือเพลง ขอ T

ด้านผลงานการแสดง แพมได้มีโอกาสแสดงละครซีรี่ของทางทีนทอล์คชื่อเรื่องว่า "ทีนแทร็กซ์ ซีรี่" ทางช่อง 5 ร่วมกับพิธีกรรายการทีนทอล์คคือ ชาคริต แย้มนาม, เรย์ แมคโดนัลด์, เพลิน ประทุมมาศ และ ลูกเกด ส่วนนักแสดงรับเชิญคือ ออย วันศิริ โภคกุลกานนท์ นอกจากงานพิธีกรแล้วเธอยังมีผลงานการแสดงละครทางช่อง 7 เรื่อง "หัวใจห่อใบตอง" อีกด้วย จากนั้นยังมีหนังสั้นอินดี้ที่ถ่ายทำถึงนิวยอร์กชื่อ "The Misbehavers" ที่ได้ผู้กำกับอินดี้มาแรงหน้าใหม่ ชื่อ บาส-นัฐวุฒิ พูนพิริยะ จากค่าย จีทีเอช เป็นคนกำกับ

## ผลงาน
### ละครโทรทัศน์

### อัลบั้ม
* อัลบั้ม TeenTrax ขอ T สังกัดแกรมมี่ (2542)

### พิธีกร
* รายการ ทีนทอล์ค (พ.ศ. 2539 - พ.ศ. 2543)

### มิลสิควีดีโอ
* รู้หรือเปล่า - เพลิน
* เพลงของเธอ - แพม
* ไม่รู้จะเลือกใคร - ชาคริต

## อ้างอิง
* รวมรายชื่อศิลปินแกรมมี่และค่ายเพลงที่สังกัด - gotomanager 
หมวดหมู่:บุคคลที่เกิดในปี พ.ศ. 2526
หมวดหมู่:บุคคลที่ยังมีชีวิตอยู่
หมวดหมู่:บุคคลจากกรุงเทพมหานคร
หมวดหมู่:นักร้องหญิงชาวไทย
หมวดหมู่:นักแสดงหญิงชาวไทย
หมวดหมู่:พิธีกรชาวไทย
นักบุญนิโคลัส

**นักบุญนิโคลัส** () เป็นนักบุญที่มีชื่อเสียงที่สุดองค์หนึ่งในนิกายอีสเทิร์นออร์ทอดอกซ์และโรมันคาทอลิก ดำรงตำแหน่งมุขนายกแห่งมิราในช่วงคริสต์ศตวรรษที่ 4 ตำนานเกี่ยวกับท่านเป็นต้นกำเนิดความเชื่อเรื่องซานตาคลอสที่แพร่หลายในปัจจุบัน

## ประวัติ
แม้จะเป็นบุคคลที่มีชื่อเสียงมาก แต่ข้อมูลทางประวัติศาสตร์เกี่ยวกับนักบุญนิโคลัสกลับมีน้อยมาก พบเพียงแค่ว่าท่านเป็นมุขนายกแห่งมิรา

ตำนานเกี่ยวกับนักบุญนิโคลัสที่แพร่หลายในปัจจุบันระบุว่าท่านเกิดที่เมืองปารารา ดินแดนอานาโตเลียในปี ค.ศ. 270 ช่วงวัยหนุ่มท่านได้จาริกแสวงบุญไปอียิปต์และปาเลสไตน์ พอกลับมาได้ไม่นานก็ได้รับแต่งตั้งเป็นบิชอปแห่งมิรา ช่วงการเบียดเบียนคริสต์ศาสนิกชนในจักรวรรดิโรมันสมัยจักรพรรดิไดโอคลีเชียน ท่านถูกจับขังคุก การเบียดเบียนสิ้นสุดลงในรัชสมัยจักรพรรดิคอนสแตนติน ท่านจึงถูกปล่อยตัว ต่อมาได้เข้าร่วมสภาสังคายนาไนเซียครั้งที่หนึ่ง และถึงแก่มรณกรรมเมื่อวันที่ 6 ธันวาคม ค.ศ. 343 ต่อมาในปี 1087 ศพของท่านถูกพ่อค้าชาวอิตาลีขโมยจากเมืองมิรามาไว้ที่เมืองบารี ประเทศอิตาลี จวบจนปัจจุบัน

## อ้างอิง

หมวดหมู่:นักบุญชาวอานาโตเลีย
หมวดหมู่:นักบุญในคริสต์ศตวรรษที่ 4
หมวดหมู่:นักบุญในตำนานทอง
หมวดหมู่:ตัวละครคริสต์มาส
หมวดหมู่:คติชนในศาสนาคริสต์
หมวดหมู่:ผู้มอบของขวัญคริสต์มาส
หมวดหมู่:ซานตาคลอส
กิมไล้ สุธรรมมนตรี

ท่านผู้หญิง**กิมไล้ สุธรรมมนตรี** (7 ตุลาคม พ.ศ. 2420 – 1 กรกฎาคม พ.ศ. 2512) สกุลเดิม เตชะกำพุช เป็นภริยาเอกของเจ้าพระยาสุธรรมมนตรี (ปลื้ม สุจริตกุล) มีบุตรธิดาด้วยกันหลายท่าน เช่น สมเด็จพระนางเจ้าอินทรศักดิศจี พระวรราชชายา พระสุจริตสุดา (เปรื่อง สุจริตกุล)

## ประวัติ
ท่านผู้หญิงสุธรรมมนตรี เกิดเมื่อวันที่ 7 ตุลาคม พ.ศ. 2420 เป็นธิดาของขุนพัฒน์ (หอย เตชะกำพุช) นายอากรบ่อนเบี้ย กับนางเลี้ยบ เตชะกำพุช มีบ้านเดิมอยู่ที่สำเพ็ง กิมไล้เป็นคนใจดี ใจบุญมาตั้งแต่ยังสาว ทำบุญครั้งละมากๆ เช่นเห็นเรือหาปลาผ่านมา ก็สั่งซื้อและปล่อยปลาทั้งลำ ซ่อมวัดวาอาราม นอกจากนั้น กิมไล้ยังแต่งบทละครที่คณะปราโมทัยเคยนำไปจัดแสดงด้วย

วันหนึ่ง สมเด็จพระเจ้าบรมวงศ์เธอ กรมพระยาเทวะวงศ์วโรปการ ทรงนำตัวกิมไล้ ซึ่งขณะนั้นเป็นคุณกิมไล้ ไปเฝ้าสมเด็จพระปิยมาวดี ศรีพัชรินทรมาตา แล้วก็มีการขอดูตัว ตามมาด้วยงานสมรสระหว่างเจ้าพระยาสุธรรมมนตรี (ปลื้ม สุจริตกุล) กับกิมไล้

ท่านผู้หญิงกิมไล้ถึงแก่อนิจกรรมเมื่อวันที่ 1 กรกฎาคม พ.ศ. 2512 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงโปรดให้ตั้งศพที่ ณ เมรุหลวงหน้าพลับพลาอิศริยาภรณ์ วัดเทพศิรินทราวาส พระราชทานเพลิงศพเมื่อวันที่ 15 ตุลาคม พ.ศ. 2512

## บุตร-ธิดา
ทั้งสองมีบุตรธิดาด้วยกัน 11 คน เท่าที่ทราบนามมีทั้งหมด 8 คน บุตรหญิงคนใหญ่คือคุณเปรื่อง และคนที่ห้า คือคุณประไพ 
* พระสุจริตสุดา (เปรื่อง สุจริตกุล) พระสนมเอกในพระบาทสมเด็จพระมงกุฎเกล้าเจ้าอยู่หัว 
* พระสุจริตธำรง (สวาส สุจริตกุล)
* พระพิบูลย์ไอศวรรย์ (เปรียบ สุจริตกุล) 
* สมเด็จพระนางเจ้าอินทรศักดิศจี พระวรราชชายา ในพระบาทสมเด็จพระมงกุฎเกล้าเจ้าอยู่หัว 
* นายกวดหุ้มแพร (โต สุจริตกุล)
* นายจิตติ  สุจริตกุล
* นายสุจินต์ สจริตกุล
* นางปิ่มปลื้ม บุนนาค

## เครื่องราชอิสริยาภรณ์

## อ้างอิง

หมวดหมู่:ท่านผู้หญิง
หมวดหมู่:สกุลสุจริตกุล
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:ผู้ได้รับเหรียญรัตนาภรณ์ ว.ป.ร.2‎
หมวดหมู่:ชาวไทยเชื้อสายแต้จิ๋ว
หมวดหมู่:บุคคลจากเขตสัมพันธวงศ์
คิม ฮา-นึล

**คิม ฮา-นึล** () เป็นนักแสดงหญิง เกิดวันที่ 21 กุมภาพันธ์ ค.ศ. 1978 ณ โซล, ประเทศเกาหลีใต้

## ผลงานการแสดง

### ละครโทรทัศน์

### ภาพยนตร์

### โฆษณา

* 2002: Blupepe, Old & New (ร่วมกับ Bae Yong Jun)
* 2001: Juliet Gold (ร่วมกับ Go Soo)
* 2000: Julia Domestic, SI, Veople, Clride, Noton
* 1999: LG 109, Motorola MP-9000, MAX coffee

### รางวัลที่ได้รับ

* 2012 SBS Drama Awards: Top Excellence Award, Actress - Weekend/Serial Drama (A Gentleman's Dignity)
* 2012 SBS Drama Awards: Top 10 Star Award (A Gentleman's Dignity)
* 2012 SBS Drama Awards: Viewer Popularity Award (A Gentleman's Dignity)
* 2011 28th Blue Dragon Film Awards: Best Actress ("Blind")
* 2011 48th Grand Bell Awards: Best Actress ("Blind")
* 2008 SBS Drama Awards: Top Excellence Award - Actress (On Air)
* 2008 SBS Drama Awards: Top 10 Stars (On Air)
* 2008 Korea’s Fashion & Design Award: Best Dressed Award
* 2008 29th Blue Dragon Film Awards: Popularity Award ("Lovers of 6 Years")
* 2008 2nd Korea Drama Awards: Grand Award (On Air)
* 2007 28th Blue Dragon Film Awards: Best Dressed Award
* 2004 40th Baeksang Arts Awards: Best Movie Actress ("Too Beautiful to Lie")
* 2003 39th Baeksang Arts Awards: Most Popular Movie Actress ("My Tutor Friend")
* 2003 20th Korea Best Dressed Awards: Movie Actress Category
* 2002 MBC Drama Awards: Best Actress Award (Romance)
* 2001 SBS Drama Awards: Popularity Award (Piano)

## อ้างอิง

* http://star.popcornfor2.com/profile/156/name/Kim+Ha+Neul Kim Ha Neul | คิมฮา-นึล

หมวดหมู่:นักแสดงเกาหลีใต้
หมวดหมู่:นักแสดงภาพยนตร์ชาวเกาหลีใต้
หมวดหมู่:บุคคลจากโซล
หมวดหมู่:นักแสดงหญิงจากโซล
วอลเลย์บอลหญิงชิงแชมป์เอเชีย 2005

**การแข่งขันวอลเลย์บอลหญิงชิงชนะเลิศแห่งเอเชีย 2005** () จัดขึ้นระหว่างวันที่ 1–8 กันยายน พ.ศ. 2548 ที่ ไท่ฉาง, ประเทศจีน

## การแบ่งกลุ่ม
แบ่งกลุ่มโดยอาศัยอันดับจาก วอลเลย์บอลหญิงชิงแชมป์เอเชีย 2003

## รอบคัดเลือก
### กลุ่ม A

|}

|}

### กลุ่ม B

|}

|}

## รอบชิงอันดับ 9-12

### รอบรองชนะเลิศ

|}
### รอบชิงอันดับ 11

|}

### รอบชิงอันดับ 9

|}

## รอบสุดท้าย

### รอบ 8 ทีมสุดท้าย

|}

### รอบชิงอันดับ 5-8

|}

### รอบรองชนะเลิศ

|}

### รอบชิงอันดับ 7

|}

### รอบชิงอันดับ 5

|}
### รอบชิงอันดับ 3

|}

### รอบชิงชนะเลิศ

|}
## รอบชิงชนะเลิศ

## รางวัล
***เอ็มวีพี:**  Chu Jinling
***ทำคะแนนยอดเยี่ยม:**  Yelena Pavlova
***ตบยอดเยี่ยม:**  Chu Jinling
***บล็อกยอดเยี่ยม:**  Lin Chun-yi
***เสิร์ฟยอดเยี่ยม:**  อำพร หญ้าผา
***เซ็ตยอดเยี่ยม:**  เฝิง คุน
***รับลูกตบยอดเยี่ยม:**  Chen Chia-chi
***รับลูกเสิร์ฟเยี่ยม:**  Zhou Suhong

## อ้างอิง
*AVC
*Results

2005
หมวดหมู่:วอลเลย์บอลในปี พ.ศ. 2548
หมวดหมู่:กีฬาไทยในปี พ.ศ. 2548
วอลเลย์บอลหญิงชิงแชมป์เอเชีย 2003

**การแข่งขันวอลเลย์บอลหญิงชิงชนะเลิศแห่งเอเชีย 2003** () จัดขึ้นระหว่างวันที่ 20–27 กันยายน พ.ศ. 2546 ใน นครโฮจิมินห์, ประเทศเวียดนาม

## การแบ่งกลุ่ม
แบ่งกลุ่มโดยอาศัยอันดับจาก วอลเลย์บอลหญิงชิงแชมป์เอเชีย 2001

## รอบคัดเลือก
### กลุ่ม A

|}

|}

### กลุ่ม B

|}

|}

## รอบชิงอันดับ 9-10

|}

## รอบสุดท้าย

### รอบ 8 ทีมสุดท้าย

|}

### รอบชิงอันดับ 5-8

|}

### รอบรองชนะเลิศ

|}

### รอบชิงอันดับ 7

|}

### รอบชิงอันดับ 5

|}

### รอบชิงอันดับ 3

|}

### รอบชิงชนะเลิศ

|}

## รอบชิงชนะเลิศ

## รางวัลรายบุคคล
***ผู้เล่นทรงคุณค่า:**  จาว รุ่ยรุ่ย
***ทำคะแนนยอดเยี่ยม:**  ชเว ควัง-ฮี
***ตบยอดเยี่ยม:**  มิยุกิ ทะกะฮะชิ
***บล็อกยอดเยี่ยม:**  จาว รุ่ยรุ่ย
***เสิร์ฟยอดเยี่ยม:**  หยาง ห่าว
***เซ็ตยอดเยี่ยม:**  โยะชิเอะ ทะเคะชิตะ
***รับลูกตบยอดเยี่ยม:**  Fan Hsin-wen
***รับลูกเสิร์ฟยอดเยี่ยม:**  จาง นา
***มิสวอลเลย์บอล:**  ฝั่ม คีม เว้

## อ้างอิง
*Results
*www.jva.or.jp

2003
หมวดหมู่:วอลเลย์บอลในปี พ.ศ. 2546
หมวดหมู่:กีฬาไทยในปี พ.ศ. 2546
มอดแป้ง

### บทนำ

##### ศัตรูทางการเกษตร
**มอดแป้ง** มีชื่อวิทยาศาสตร์ว่า *Tribolium castaneum* เป็นแมลงศัตรูทางการเกษตรที่สำคัญ โดยปนเปื้อนในโกดังเก็บผลผลิตทางการเกษตร เช่น ข้าวสาร กาแฟ ข้าวโพด เผือก ถั่ว รวมถึงผลผลิตแปรรูป เช่น แป้ง บิสกิต พาสต้า เป็นต้น โดยตัวอ่อน และตัวเต็มวัย กินผลผลิตเป็นอาหารและเพิ่มจำนวนมาก มีการสร้างสารเคมีประเภทควิโนน ที่มีกลิ่นเหม็น สร้างความเสียหายกับผลผลิตเป็นอย่างมาก มอดแป้งมีการแพร่กระจายในโกดังเก็บผลผลิตของมนุษย์ทั่วโลก มูลค่าความเสียหายจากมอดแป้ง(และแมลงปีกแข็งชนิดอื่น)เฉพาะในประเทศสหรัฐอเมริกา มากกว่าหนึ่งพันล้านดอลลาร์สหรัฐต่อปี 

##### สัตว์ทดลองเพื่อการศึกษาพันธุศาสตร์
มอดแป้งมีความสำคัญในการศึกษาทางวิทยาศาสตร์โดยเฉพาะสาขาพันธุศาสตร์ โดยเป็นโมเดลแมลงที่สำคัญรองจากแมลงหวี่ (*Drosophila melanogaster*) ทั้งนี้เพราะมีรูปแบบการเจริญของเอ็มบริโอ ที่คล้ายคลึงกับสัตว์ไม่มีกระดูกสันหลังอื่นๆมากกว่าแมลงหวี่ ปี ค.ศ. 2008 ข้อมูลจีโนมของมอดแป้งตีพิมพ์ในวารสาร *Nature* [2] สามารถเข้าไปใช้ข้อมูลได้ที่ฐานข้อมูล BeetleBase.org  สามารถใช้เทคนิค RNAi ศึกษาหน้าที่ของยีนชนิดนี้ได้อย่างมีประสิทธิภาพ ทั้งสองเป็นเครื่องมือสำคัญที่ทำให้การศึกษาพันธุศาสตร์โดยใช้แมลงชนิดนี้ทำได้ง่าย  

### การปรับตัวเชิงวิวัฒนาการของมอดแป้ง

##### การปรับตัวของวงศ์ยีนรีเซพเตอร์รับสารเคมี (รีเซพเตอร์รับกลิ่นและรีเซพเตอร์รับรส)
มอดแป้งมียีนที่สร้างรีเซพเตอร์รับกลิ่น(odorant receptor)340 ยีน และรีเซพเตอร์รับรส (gustatory receptor)340 ยีน ถือว่าเป็นจำนวนที่มากเมื่อเทียบกับแมลงกลุ่มแมลงหวี่ (ประมาณ 60 ยีน) หรือกลุ่มผีเสื้อ (40-70 ยีน) ซึ่งอาจสัมพันธ์กับการปรับตัวเพื่อให้ใช้อาหารได้หลากหลาย และสามารถหาแหล่งอาหารได้กว้าง ยีนรีเซพเตอร์รับกลิ่นมีการแสดงออกต่างกันในตัวอ่อนและตัวเต็มวัย โดยตัวเต็มวัยมีจำนวนยีนแสดงออกมากกว่า และยีนที่แสดงออกในตัวอ่อนเกือบทั้งหมดแสดงออกในตัวเต็มวัยด้วย 

##### อวัยวะเพื่อลดการเสียน้ำ
มอดแป้งมีอวัยวะที่ลดการสูญเสียน้ำจากทางเดินอาหาร ชื่อ cryptonephridial organ (ส่วนปลายของ malpighian tubules ที่เชื่อมกับส่วน hind gut) ทำหน้าที่ดูดน้ำกลับ มอดแป้งจึงดำรงชีวิตในสภาพที่แห้งแล้งมากได้ โดยอาศัยน้ำจากอาหารที่กิน 

##### การทนทานต่อยาฆ่าแมลง
มีรายงานการดื้อยาฆ่าแมลงหลายชนิดของมอดแป้ง ได้แก่ malathion, carbaryl, lindane, phosphine และ pyrethrins  อาจสัมพันธ์กับการที่มอดแป้งมียีนที่เกี่ยวข้องกับการกำจัดสารพิษ (detoxificaiton) คือวงศ์ยีน Cytochrome P450 (CYP) มากถึง 134 ยีน 

## อ้างอิง

หมวดหมู่:แมลง
ดาวทะเลพระราชา

**ดาวทะเลพระราชา** () เป็นดาวทะเลสายพันธุ์หนึ่ง พบได้ในแถบชายฝั่งมหาสมุทรแปซิฟิกทางตะวันออกเฉียงใต้ของสหรัฐอเมริกา ดาวทะเลพระราชาอาศัยอยู่ในทะเลที่มีความลึกตั้งแต่ 0 - 200 เมตร ซึ่งบริเวณที่พบพวกมันได้มากที่สุด คือบริเวณไหล่ทวีป ที่มีความลึกระดับ 20–30 เมตร

## อ้างอิง

## แหล่งข้อมูลอื่น
*

หมวดหมู่:ดาวทะเล
วีฟ์กอตทูไนต์ (อัลบั้มเคนนี โรเจอส์)

**วีฟ์กอตทูไนต์** () เป็นสตูดิโออัลบั้มลำดับที่ 11 โดย เคนนี โรเจอส์ ในปี 1983 ถือเป็นอัลบั้มสุดท้ายของเขาภายใต้สังกัด Liberty Records ก่อนจะย้ายไปอยู่ RCA Records

## ภาพรวม
ซิงเกิลแรกที่มีชื่อเดียวกับอัลบั้มนั้นได้ Sheena Easton มาร่วมร้องด้วย เปิดตัวขึ้นสู่อันดับ 1 ในชาร์ตเพลงคันทรี อันดับ 2 ใน ชารต์อดั๊ลท์คอนเทมโพรารี่  และกลายเป็น 1 ในเพลงประจำตัวของ โรเจอส์ไป เพลงนี้สามารถขึ้นถึงอันดับ 6 ได้ในชาร์ตฮ็อต อัลบั้มนี้ยังมีอีก 2 ซิงเกิลได้แก่ เพลง All My Life ขึ้นสูงสุดอันดับ 13 ในชาร์ตเพลงคันทรี และ อันดับ 3 ในแคนาดา อีกหนึ่งเพลงคือ Scarlet Fever นั้นเป็นที่รู้จักน้อยกว่าเพลงแรก แต่ก็ยังสามารถขึ้นถึงอันดับ 5 และ 4 ในชารต์เพลงคนทรี อเมริกาและแคนาดา ตามลำดับ 

ชื่ออัลบั้มนั้นมาจากเพลงเดียวกันซึ่งเป็นเพลงหลักประจำอัลบั้มนี้ แต่งโดย Bob Seger แต่เดิมมาจากอัลบั้มชื่อ Stranger in Town ของเขา เทียบกับเวอร์ชันของโรเจอส์แล้ว เพลงนี้ไปถึงได้แค่เพียงอันดับที่ 13 ในชาร์ต Billboard Hot 100 ทำให้เวอร์ชันของโรเจอส์หลังจากนั้น 5 ปี เป็นที่รู้จักมากกว่า 
เพลงหนึ่งในอัลบั้มที่ไม่ได้ถูกตัดเป็นซิงเกิล แต่ก็เป็นหนึ่งในเพลงประจำตัวของโรเจอส์ คือ "You Are So Beautiful" ซึ่งวางไว้เป็นเพลงปิดอัลบั้ม เพื่อมอบให้เหล่าแฟนเพลงที่เป็นผู้หญิงโดยเฉพาะ เพลงนี้ยังเป็นหนึ่งในเพลงของเคนนีที่ยังเป็นที่รู้จักจวบจนถึงปัจจุบัน เพลงนี้แต่โดย Billy Preston และ Bruce Fisher ซึ่งอยู่ในอัลบั้ม The Kids and Me ในปี 1974 
Lionel Richie (ปัจจุบันได้ช่วยโรเจอส์แต่งเพลงมากมาย) ก็ได้ยกเพลง "How Long" ให้อัลบั้มนี้ด้วย

อัลบั้มนี้ขึ้นสูงสุดอันดับที่ 3 ในชาร์ตเพลงคันทรี และ 18 ในชาร์ต Billboard 200 แม้ว่าอัลบั้มก่อนหน้านี้ของเขาจะอยู่ในอันดับต่ำก็ตามแต่อัลบั้มนี้ก็ยังมียอดขายถึงระดับเพลทตินั่มในทั้งอเมริกาและแคนาดา

## รายชื่อเพลง
#"We've Got Tonight" (With Sheena Easton) (Bob Seger)
#"Scarlet Fever " (Mike Dekle)
#"Farther I Go" (David MacKechnie, Kin Vassy)
#"No Dreams" (Randy Goodrum)
#"Bad Enough"
#"All My Life" (Dave Robbins, Jeff Silbar, Van Stephenson)
#"How Long" (Lionel Richie)
#"Love Love Love" (Saint Nicklaus)
#"What I Learned from Loving You"
#"You Are So Beautiful" (Bruce Fisher, Billy Preston)

## ชาร์ต

## อ้างอิง
เลิฟวิลเทิร์นยูอะราวด์

**เลิฟวิลเทิร์นยูอะราวด์** () เป็นสตูดิโออัลบั้มลำดับที่ 10 โดย เคนนี โรเจอส์ ในปี 1982 ซิงเกิลชื่อเดียวกับอัลบั้ม สามารถเปิดตัวที่อันดับ 1 ได้ ในชาร์ตเพลงคันทรี่ของอเมริกาและแคนาดา รวมทั้งในชาร์ตตอดั๊ลท์คอนเทมโพรารี และอันดับที่ 13 ในชาร์ตฮ็อต 100 ซิงเกิลที่สอง A Love Song ไม่ประสบความสำเร็จมากนัก ไปได้เพียงอันดับที่ 1 ในชาร์ตเพลงคันทรีของแคนาดา และ 3 ในอเมริกาเท่านั้น อัลบั้มนี้ขึ้นสูงสุดที่อันดับที่ 34 ใน Billboard 200 และมียอดจำหน่ายถึงระดับเพลทตินั่มในทั้งอเมริกาและแคนาดา

## รายชื่อเพลง

# "Love Will Turn You Around" [3:41] (Kenny Rogers, David Malloy, Even Stevens, Thom Schuyler)
# "A Love Song" [3:17] (Lee Greenwood)
# "Fightin' Fire with Fire" [2:33] (Bobby Harden)
# "Maybe You Should Know" [2:39] (Peter McCann)
# "Somewhere Between Lovers and Friends" [2:55] (B. Maher/R. Goodrum)
# "Take This Heart" [3:24] (J. P. Pennington)
# "If You Can Lie a Little Bit" [3:36] (Bob Stone)
# "I'll Take Care of You" [2:39] (J. D. Souther)
# "The Fool in Me" [4:07] (D. Loggins/R. Goodrum)
# "I Want a Son" [3:09] (S. Dorff/M. Panzer)

## ชาร์ต

## อ้างอิง



หมวดหมู่:อัลบั้มเพลงในปี พ.ศ. 2525
หนอนกำมะหยี่

**หนอนกำมะหยี่** () เป็นสัตว์ไม่มีกระดูกสันหลังจำพวกหนึ่งในไฟลัม Onychophora (หรือ Protracheata) 

หนอนกำมะหยี่เป็นสัตว์ไม่มีกระดูกสันหลังที่มีรูปร่างคล้ายหนอนหรือหนอนผีเสื้อ แต่มิใช่แมลงเช่นหนอนทั่วไป หากแต่เป็นสิ่งมีชีวิตที่มีการเปลี่ยนแปลงรูปร่างจากยุคดึกดำบรรพ์เพียงไม่มาก โดยกำเนิดมาในยุคแคมเบรียน ในช่วงยุคแรกของยุคพาลีโซอิก เมื่อกว่า 530 ล้านปีที่แล้ว  จึงจัดเป็นซากดึกดำบรรพ์มีชีวิตจำพวกหนึ่ง

มีความยาวประมาณ 1.4-15 เซนติเมตร ลำตัวปกคลุมด้วยคิวติเคิลที่อ่อนนุ่ม มีขาประมาณ 14-43 คู่ ส่วนปลายจะเป็นแผ่นและมีกรงเล็บ 2 อัน ส่วนหัวเป็นที่ตั้งของหนวด 1 คู่ มีตาอยู่ที่ด้านฐาน มีระบบท่อลมคล้ายกับที่พบในแมลงช่วยในการหายใจเชื่อมต่อกับรูเปิดทั่วร่างกาย มีระบบหมุนเวียนโลหิตแบบเปิด หัวใจเป็นท่อ สมองมีขนาดใหญ่ มีการแบ่งเพศชัดเจน บางชนิดพบว่ามีรกเป็นทางเชื่อมระหว่างแม่และลูก บางชนิดตัวอ่อนเจริญอยู่ในเปลือกหุ้ม 

หนอนกำมะหยี่ อาศัยอยู่ในพื้นดินที่มืดและชื้นแฉะ เช่น ในป่าฝนเมืองร้อนของอเมริกากลางจนถึงอเมริกาใต้ เป็นต้น ปัจจุบันพบแล้วประมาณ 180 ชนิด 

หนอนกำมะหยี่ โดยปกติจะเป็นอาหารของสัตว์ใหญ่กว่าชนิดต่าง ๆ เช่น ตะขาบ, นก หรือสัตว์ฟันแทะ 

## อ้างอิง

## แหล่งข้อมูลอื่น

หมวดหมู่:สัตว์ไม่มีกระดูกสันหลัง
หมวดหมู่:ไฟลัม

หมวดหมู่:ซากดึกดำบรรพ์มีชีวิต
ปยี่นมะน่า

**ปยี่นมะน่า** (, ) เป็นเมืองแห่งการทำไม้และอ้อย ปยี่นมะน่าตั้งอยู่ในดินแดนสหภาพเนปยีดอของประเทศพม่า อยู่ห่างจากย่างกุ้ง อดีตเมืองหลวงทางเหนือประมาณ 320 กิโลเมตร รัฐบาลพม่าได้ย้ายเมืองหลวงของประเทศมาตั้งที่พื้นที่สีเขียวทางทิศตะวันตกของตัวเมืองนี้ตั้งแต่วันที่ 6 พฤศจิกายน พ.ศ. 2548

## ประวัติ
ปยี่นมะน่ามีชื่อเดิมว่า **แหน่จ่าง,** **แหน่ฉ่าง** และ **นีงจาง** สองชื่อแรกมีความหมายว่า *ดินแดนละเว้น* เนื่องจากในสมัยกษัตริย์นั้น หากมีการยกทัพทำศึก เมืองปยี่นมะน่าก็จะไม่อยู่ในเส้นทางเดินทัพ และหากมีการเก็บภาษีท้องที่ก็จะถูกละเว้นการเก็บส่วย ทั้งนี้เพราะบริเวณนั้นเต็มไปด้วยป่าทึบและชื้นแฉะ ส่วนชื่อสุดท้ายมีความหมายว่า *สะพานข้าม* เนื่องจากมีสะพานข้ามคลองที่ค้าขายกับเมืองหยั่วเก้าก์ยะ ขณะที่บุญช่วย ศรีสวัสดิ์ อ้างว่า ชื่อปยี่นมะน่า มาจากคำไทใหญ่ว่า **ป๋างหมากนะ** แปลว่า "ปางสมอ"

ต่อมาในสมัยอาณานิคม มีการเปลี่ยนชื่อ *แหน่ฉ่าง* หรือ *นีงจาง* มาเป็น *ปยี่นมะน่า* เนื่องจากเวลาที่สะกดชื่อเมืองนีงจางเป็นภาษาอังกฤษ มักจะสับสนกับชื่อเมืองมยี่นชาน เวลาส่งจดหมายก็มักจะสลับที่อยู่บ่อย ๆ ทำให้เสียเวลาและเสียงาน ดังนั้นเพื่อเป็นการแก้ปัญหาจึงเปลี่ยนจาก *นีงจาง* เป็น *ปยี่นมะน่า* แทน โดยเลือกจากชื่อหมู่บ้านที่อยู่ใกล้ที่สุด คือ ลางปยี่นมะน่า ซึ่งพื้นที่นี้อยู่ห่างจากตัวเมืองปยี่นมะน่าปัจจุบันราว 5 ไมล์ 

เมืองปยี่นมะน่าแต่เดิมเคยเป็นฐานที่มั่นเก่าที่พลตรี อองซาน บิดาของอองซานซูจี นำฝ่ายต่อต้านทำสงครามเอกราชต่อสู้กับการครอบครองของเจ้าอาณานิคมอังกฤษ และญี่ปุ่นในสมัยสงครามโลกครั้งที่ 2

สาเหตุที่รัฐบาลพม่าประกาศย้ายเมืองหลวงไม่แน่ชัดนัก สาเหตุที่เป็นไปได้อาจเป็นว่าปยี่นมะน่าได้เปรียบย่างกุ้งในเชิงยุทธศาสตร์ เนื่องจากอยู่ห่างจากชายฝั่งทะเล เพราะพม่ากลัวการรุกรานแบบเดียวกับที่สหรัฐอเมริกาบุกอิรัก สาเหตุประการอื่นคือปยี่นมะน่าอยู่ใจกลางประเทศ ทำให้ง่ายต่อการปกครอง และใกล้กับชนกลุ่มน้อยต่าง ๆ ทำให้สั่งการทางทหารได้ง่ายกว่า สาเหตุสุดท้ายคือเป็นคำแนะนำของโหรประจำตัวพลเอกอาวุโส ต้านชเว ผู้ครองอำนาจสูงสุดในพม่า

มีกระแสข่าวออกมาว่าเมืองหลวงแห่งใหม่ของพม่าที่ย้ายไปตั้งที่ทำการในบริเวณเมืองปยี่นมะน่านั้นจะใช้ชื่ออย่างเป็นทางการว่า *ยานโลน* (Yan Lon) อันมีความหมายว่า *ปลอดภัยจากการต่อสู้* (Secure from Strife) นอกจากนั้นที่ตั้งแห่งใหม่นี้ยังทำบังเกอร์หลบภัยแน่นหนา ติดตั้งขีปนาวุธต่อสู้อากาศยานอีกด้วย แต่อย่างไรก็ตามภายหลัง รัฐบาลพม่าได้ขนานนามเมืองหลวงใหม่แห่งนั้นว่าเนปยีดอ

## ภูมิอากาศ

## อ้างอิง

หมวดหมู่:เมืองในดินแดนสหภาพเนปยีดอ
วรเชษฐ์ นิ่มสุวรรณ

**วรเชษฐ์ นิ่มสุวรรณ** หรือ **ภาสวร บวรกีรติ** (10 พฤศจิกายน พ.ศ. 2509 - )   นักแสดง เกิดที่จังหวัดกรุงเทพฯ เป็นลูกชายคนโต จบการศึกษาจากโรงเรียนอำนวยศิลป์, อาชีวะสายลม และ สาขาการจัดการอุตสาหกรรม คณะบริหารธุรกิจ มหาวิทยาลัยศรีปทุม  

ได้ถูกชักนำเข้าสู่วงการบันเทิงในปี พ.ศ. 2528 ขณะที่ยังทำงานประจำที่สำนักผังเมือง กรมโยธาธิการและผังเมือง โดยเริ่มจากการถ่ายแบบในนิตยสารวัยรุ่นหลายเล่ม เช่น เธอกับฉัน, วัยหวาน, วัยน่ารัก, ลูกกวาด ฯลฯ และงานโฆษณาหลายชื้น ซึ่งเริ่มเป็นที่รู้จักในโฆษณาน้ำมันเครื่องมอลล่า ต่อมาได้มีผลงานละครทางโทรทัศน์และภาพยนตร์จนถึงปัจจุบัน โดยแสดงละครเรื่องสุดแต่ใจจะไขว่คว้า ทางช่อง 3 เป็นเรื่องแรก ภาพยนตร์ที่สร้างชื่อเสียงที่สุดคือ ต้องปล้น,  แชะ แชะ แชะ,แชะ แชะ แชะ 2 (ฉบับโปร่งใส)ฯลฯ รวมทั้งทำงานเบื้องหลังทั้งจัดฉาก, ผู้กำกับการแสดง และเป็นผู้ช่วยผู้กำกับการแสดงให้กับเป่าจินจง, เวิร์คพอยท์ เอ็นเทอร์เทนเมนท์ และละครที่สร้างโดย พงษ์พัฒน์ วชิรบรรจง  อีกทั้งยังเปิดร้านขายผลิตภัณฑ์ของตกแต่งบ้านที่ทำจากผ้าฝ้าย ชื่อร้านลีระวัฒน์ ตั้งอยู่ที่เซ็นทรัล แอร์พอร์ต พลาซ่า จ.เชียงใหม่จนถึงปัจจุบัน

## ผลงาน
### ละครโทรทัศน์

### ผลงานละครชุด

### ภาพยนตร์

* พ.ศ. 2530 เหยื่อ รับบท จิ๊กโก๋ในซอย (รับเชิญ)
* พ.ศ. 2531 เรือมนุษย์ รับบท พจนา
*พ.ศ. 2532 อะไรกันจ๊ะ
*พ.ศ. 2532 ห้าวเล็ก ๆ รับบท รัตน์
* พ.ศ. 2533 ต้องปล้น รับบท จ้อน
* พ.ศ. 2533 ความรักไม่มีชื่อ รับบท ปุ๊
* พ.ศ. 2534 แชะ แชะ แชะ รับบท ยิ่ง
* พ.ศ. 2534 มาห์ รับบท ร่ม
* พ.ศ. 2535 แชะ แชะ แชะ 2 (ฉบับโปร่งใส) รับบท ยิ่ง
* พ.ศ. 2535 ยุ่งดะมะด๊อง รับบท แน๊ต
* พ.ศ. 2539 ดอกไม้ ไนน์มา กับขาหมู
* พ.ศ. 2541 กอดคอวัดใจนายกับเรา
* พ.ศ. 2547 มนต์รักร้อยล้าน
* พ.ศ. 2551 ตามล่าขบวนการค้าเด็ก / Yami no kodomo-tachi 
* พ.ศ. 2553 คนล่าเมฆ 
* พ.ศ. 2556 ยังบาว รับบท ไพรัช เพิ่มฉลาด

### ผลงานกำกับการแสดง
* 2547 มนต์รักร้อยล้าน (ภาพยนตร์)
* 2545 จันทร์กะพ้อ (ละครช่อง 7 สร้างโดย เป่าจินจง)
* 2562 เฮฮาเมียนาวี (ละครช่อง 3 สร้างโดย บริษัท ดวงมาลีมณีจันทร์)

### ผลงานช่วยกำกับการแสดง
* 2552 หัวใจสองภาค (ละครช่อง 3)
* 2554 รอยไหม (ละครช่อง 3)
* 2556 คนอวดผี (ละครเป็นตอนๆ ช่อง 5)

### ผลงานมิวสิกวิดีโอ
* 2531 ยึกยัก โดย ฐิติมา สุตสุนทร
*2531 เกือบไม่ทัน โดย พัณนิดา เศวตาสัย
* 2532 ยังไงดี  โดย ดอน สอนระเบียบ
* 2535 พูดผิดพูดใหม่ โดย วงปานามา

### ผลงานพิธีกร
* รายการโลกใบจิ๋ว ทาง สถานีวิทยุโทรทัศน์แห่งประเทศไทย

### โฆษณา

* เมืองไทย ประกันชีวิต (2536)

### ผลงานเพลง
* 2537 อัลบั้ม ดีเลิศประเสริฐศรี

### คอนเสิร์ต

* คอนเสิร์ต 60 ปี ชีวิตละคร นพพล โกมารชุน (2556)

## ชีวิตส่วนตัว
แต่งงานกับรัชฏา บวรกีรติ

## อ้างอิง

หมวดหมู่:นักแสดงชายชาวไทย
หมวดหมู่:บุคคลที่ยังมีชีวิตอยู่
หมวดหมู่:บุคคลจากคณะบริหารธุรกิจ มหาวิทยาลัยศรีปทุม
หมวดหมู่:ผู้ชนะรางวัลนักแสดงประกอบชายยอดเยี่ยมพระสุรัสวดี
หมวดหมู่:นักแสดงภาพยนตร์ชายชาวไทย
หมวดหมู่:นักแสดงละครโทรทัศน์ชายชาวไทย
เขตพิเศษเชียงฮ่อน-หงษา

**เขตพิเศษเชียงฮ่อน-หงษา** ( สะกด *เขดพิเสดเซียงฮ่อนหงสา*; ) เป็นเขตปกครองในอดีตของประเทศลาว 

## การแบ่งเขตการปกครอง

หมวดหมู่:หน่วยการบริหารของประเทศลาว
ซาริน

**ซาริน** หรือ**จีบี** เป็นสารประกอบออร์แกโนฟอสฟอรัส มีสูตรเคมี **[(CH<sub>3</sub>)<sub>2</sub>CHO]CH<sub>3</sub>P(O)F** ซารินเป็นของเหลวไร้สี ไร้กลิ่น ใช้เป็นอาวุธเคมีเนื่องจากเป็นสารประสาทที่ออกฤทธิ์รุนแรง ซารินจัดเป็นอาวุธอานุภาพทำลายล้างสูงในข้อมติสหประชาชาติที่ 687 อนุสัญญาอาวุธเคมี พ.ศ. 2536 ห้ามการผลิตและเก็บสะสมซาริน และจัดเป็นสารกำหนดรายการ 1 (Schedule 1 substance)

ซารินมีฤทธิ์ถึงตายแม้ในความเข้มข้นต่ำมาก โดยผู้ที่ได้รับจะเสียชีวิตภายในหนึ่งนาทีหลังการกินโดยตรงเพราะการหยุดหายใจจากกล้ามเนื้อปอดเป็นอัมพาต นอกเสียจากได้รับยาแก้พิษ ซึ่งมักเป็นอะโทรปีนหรือไบเพริเดนและพลาลิด็อกซีม อย่างรวดเร็ว ผู้ที่ได้รับในปริมาณไม่ถึงตาย แต่ไม่ได้รับการรักษาทางการแพทย์ทันที อาจได้รับความเสียหายทางประสาทถาวร

ซารินเคยถูกใช้ในการโจมตีรถไฟใต้ดินโตเกียวเมโทรของ การโจมตีโตเกียวเมโทรด้วยซาริน

## อ้างอิง

หมวดหมู่:สารประสาท
หมวดหมู่:พิษวิทยา
เดย์ไทม์เฟรนส์ (อัลบั้ม)

**เดย์ไทม์เฟรนส์** () เป็นสตูดิโออัลบั้มเดี่ยวลำดับที่ 3 ของศิลปินชาวอเมริกา เคนนี โรเจอส์ ภายใต้สังกัด United Artist Records วางจำหน่ายทั่วโลกในปี 1977 ถือเป็นอัลบั้มลำดับที่ 2 ที่ประสบความสำเร็จอย่างสูง หลังจากแยกวงกับ เดอะเฟิสต์เอดิชัน ในปี 1976 ( เลิฟลิฟเท็ดมี ซึ่งเป็นอัลบั้มแรกของเขานั้นประสบความสำเร็จเพียงเล็กน้อย ส่วนอัลบั้มที่ 2 ที่มีชื่อว่า เคนนี โรเจอส์ นั้นทะยานขึ้นสู่อันดับที่ 1 ในชาร์ตเพลงคันทรีและข้ามไปยังชาร์ตเพลงป๊อปหลักในอีกหลายประเทศ)

อัลบั้มนี้มีซิงเกิล ซึ่งติดอันดับท๊อป 10 ทั้ง 2 เพลง ซิงเกิลแรกชื่อเดียวกับอัลบั้ม สามารถขึ้นถึงอันดับ 1 ได้ในชาร์ตเพลงคันทรี ทั้งชาร์ตซิงเกิลและเพลง (ท๊อป 40 ในชาร์ตเพลงป้อปของฝั่งอังกฤษ)ซิงเกิลที่ 2 "สวีตมิวสิกแมน" (โรเจอส์เป็นผู้แต่ง) ขึ้นสูงสุดอันดับ 9 อีกหนึ่งเพลงในอัลบั้มคือ "Am I Too Late" ภายหลังโรเจอส์กล่าวว่าเพลงนี้เป็นหนึ่งในเพลงโปรดของเขา แม้ว่าจะไม่ได้ถูกตัดเป็นซิงเกิลก็ตาม  

อัลบั้มนี้สามารถขึ้นสูงสุดอันดับ 2 ในชาร์ตอัลบั้มเพลงคันทรี 

## รายชื่อเพลง
# "Daytime Friends" (Ben Peters) [3:10]
# "Desperado" (Don Henley, Glenn Frey) [3:44]
# "Rock and Roll Man" (Kenny O'Dell) [2:46]
# "Lying Again" (Chips Moman, Larry Butler) [2:41]
# "I'll Just Write My Music and Sing My Songs" (Thomas Cain) [2:55]
# "My World Begins and Ends With You" (Larry Keith, Steve Pippin) [2:43]
# "Sweet Music Man" (Rogers) [4:16]
# "Am I Too Late" (Larry Keith) [3:31]
# "We Don't Make Love Anymore" (Rogers) [3:51]
# "Ghost of Another Man" (Frank Dycus, George Richey, Roger Bowling) [2:57]
# "Let Me Sing For You" (Casey Kelly, Julie Dodier) [4:39]

## บุคคลากร
*Kenny Rogers - vocals
*Billy Sanford, Dave Kirby, Jerry Shook, Jimmy Capps, Jim Colvard, Johnny Christopher, Larry Keith, Reggie Young, T.G. Engel - guitar
*Pete Drake - steel guitar
*Bob Moore, Joe Osborn, Mike Leech, Tommy Allsup - bass
*Bobby Wood, Charles Cochran, Edgar Struble, Gene Golden, Hargus "Pig" Robbins, Steve Glassmeyer - keyboards
*Shane Keister - Moog synthesizer
*Bobby Daniels, Jerry Carrigan, Kenny Malone - drums
*Bergen White, Bobby Daniels, Buzz Cason, Don Gant, Gene Golden, Johnny MacCrae, The Jordanaires, Larry Keith, Randy Rogers, Sandy Rogers, Steve Glassmeyer, Steve Pippin - background vocals
*Brenton Banks, Byron Theodore Bach, Carl Gorodetzky, Gary Vanosdale, George Binkley, Lennie Haight, Marvin Chantry, Pamela Sixfin, Roy Christensen, Sheldon Kurland, Stephanie Woolf, Steven Maxwell Smith, Wilfred Lehmann - strins
*Bill Justis - string arrangement

## ชาร์ต

## อ้างอิง
ซีเครตการ์เดน (อีพี)

**'ซีเครท กาเดนท์**'เป็นอีพีที่สามของวงเอพิงก์ที่ปล่อยออกมาเมื่อวันที่ 5 กรกฎาคม พ.ศ. 2556 โดยมีเพลง "No No No" เพื่อใช้ในการโปรโมต และเป็นอัลบั้มแรกที่ไม่มี ฮง ยู-คย็อง อดีตสมาชิกที่ลาออกไปเมื่อเดือนเมษายน 2013

## โปรโมต
หนึ่งวันก่อนที่มิวสิกวิดีโอและมินิอัลบั้มจะปล่อยออกมา เอพิงก์ได้ปล่อยตัวอย่างเพลง "Lovely Day" ซึ่งเป็นเพลงในอัลบั้มของพวกเธอ นอกจากนั้นยังมีการแสดงเพลง "No No No" แบบเต็มรูปแบบในรายการเอ็มเคานต์ดาวน์ของเอ็มเน็ต ในวันที่ 4 กรกฎาคม ตามมาด้วยการกลับมาเพิ่มเติมในรายการเพลงต่าง ๆ ได้แก่ *[[มิวสิกแบงค์]]*ของเคบีเอส, *[[โชว์! มิวสิกคอร์]]*ของเอ็มบีซี และ*[[อินกีกาโย]]*ของเอสบีเอส วันที่ 5 กรกฎาคม พวกเธอได้ปล่อยมินิอัลบั้ม ดิจิทัลซิงเกิลและมิวสิกวิดีโอเพลง "No No No" ต่อมาในวันที่ 9 กรกฎาคม เพลง "No No No" ของเอพิงก์ก็ได้รับรางวัลที่ 1 ในรายการมิวสิกแบงค์

## ชื่อเพลง

### เวอร์ชันไต้หวัน

## ชาร์ต

### ยอดขายและการรับรอง

## ประวัติการจำหน่าย

## อ้างอิง

หมวดหมู่:อัลบั้มเพลงของเอพิงก์
หมวดหมู่:อัลบั้มเพลงในปี พ.ศ. 2556
หมวดหมู่:อัลบั้มเพลงภาษาเกาหลี
หมวดหมู่:อีพีของค่ายคิวบ์เอนเตอร์เทนเมนต์
ซันไซน์ & ซิตี้ ไลท์ส

**ซันไซน์ & ซิตี้ ไลท์ส** () เป็นซิงเกิลของนักร้องเพลงร็อค ป๊อป ชาวอเมริกัน เกรย์สัน ชานซ์ เพลงนี้เขียนขึ้นโดย เขาเองและคู่หู, Nexus. ถูกจำหน่ายเมื่อ 2 สิงหาคม 2555 มิวสิกวิดีโออำนวยการสร้างโดย Vevo เมื่อ 16 พฤศจิกายน 2555 โดย Clarence Fuller เนื้อหามิวสิกวิดีโอถูกคิดด้วยเขาเอง

## การสร้างและแรงบันดาลใจ
thumb|left|200px|เกรย์สัน ชานซ์ ใน มิวสิกวิดีโอ
“Sunshine & City Lights” แต่งขึ้นระหว่างที่เกรย์สันกำลังทำเพลงในสตูดิโอที่ลอนดอน กับเดอะ เน็กซัส คู่หูนักแต่งเพลงของเขา เพลงนี้สะท้อนให้เห็นความเป็นศิลปินและความสามารถในการร้องเพลงของเกรย์สันได้อย่างสมบูรณ์แบบ

ก่อนที่จะปล่อยอัลบั้มใหม่ออกมา เกรย์สันได้ทำมินิอัลบั้มชุดพิเศษ “Truth To Be Told part 1” ให้แฟน ๆ ได้ฟังกัน โดยมีกำหนดวางแผงทั่วโลก มินิอัลบั้มชุดนี้จะเป็นการรวมผลงานเพลงใหม่ ๆ ที่เกรย์สันได้ทำงานร่วมกับ ทีมงานมือทองสมองเพชร อาทิ ไมเคิล วอร์เรน ที่เคยทำงานร่วมกับ เจนนิเฟอร์ โลเปซ/ พาร์ อีสท์ มูฟเมนท์, โมบี้ แก็ด ที่ทำงานกับ เฟอร์กี้ / บียอนเซ่ มาแล้ว, ลินดี้ ร็อบบินส์ ที่ทำงานกับ เดมี่ โลวาโต้/ วัน ไดเร็คชั่น และ เดอะ เน็กซัส จากผลงานของลานา เดล เรย์

เกรย์สันได้เปิดตัวเพลงใหม่ “Sunshine & City Lights” ในหลายคอนเสิร์ตที่อเมริกาและแคนาดา รวมไปถึงเป็นแขกรับเชิญพิเศษใน CCTV-MTV Mandarin Music Honors เมื่อเดือนสิงหาคมที่ผ่านมา

## รายชื่อเพลง
; Digital download
# "Sunshine & City Lights" – 3:43

## อ้างอิง
* Official website
* Chance กลับมาพร้อมซิงเกิลใหม่ Sunshine & City Lights

หมวดหมู่:ซิงเกิลในปี พ.ศ. 2555
พิษนาศน์

**พิษนาศน์**  ชื่ออื่นๆ แผ่นดินเย็น (อุบลราชธานี) นมราชสีห์ นมฤๅษี ถั่วดินโคก เป็นพืชในวงศ์ Fabaceae เป็นไม้พุ่มขนาดเล็ก ลำต้นสั้นมาก ใบประกอบแบบขนนก เรียงสลับ แนบกับพื้นดินเป็นแนวรัศมี ใบย่อย 9-13 ใบ รูปวงรี รูปไข่หรือรูปขอบขนานแกมวงรี ใบย่อยปลายใบรูปไข่กลับ ผิวใบมีขนละเอียดสีขาว ดอกช่อกระจะ ออกที่ปลายยอด ดอกย่อยจำนวนมาก กลีบดอกรูปดอกถั่ว สีม่วงเข้ม ก้านช่อดอกยาว ผลเป็นฝักรูปขอบขนาน มีขนละเอียดสีขาว มีเมล็ดเดียว

พิษนาศน์เป็นพืชสมุนไพร ทางจังหวัดอุบลราชธานีใช้  ราก ฝนกับน้ำดื่ม ช่วยลดไข้ในเด็ก ต้มน้ำดื่ม บำรุงน้ำนมแต่รับประทานมากไม่ดี ราก เหง้า ลำต้นและใบฝนทาฝี

## อ้างอิง
 
หมวดหมู่:วงศ์ย่อยถั่ว
หมวดหมู่:สมุนไพร
วอลเลย์บอลเวิลด์กรังด์ปรีซ์

**วอลเลย์บอลเวิลด์กรังปรีซ์** () เป็นการแข่งวอลเลย์บอลหญิง มีการจัดการแข่งขันเป็นประจำทุกปี การแข่งขันเริ่มครั้งแรกในปี ค.ศ. 1993 การแข่งขันสำหรับผู้ชายเรียกว่าเวิลด์ลีก

ในปี ค.ศ. 2018 เวิลด์กรังด์ปรีซ์ถูกแทนที่โดยรายการใหม่ ในชื่อ วอลเลย์บอลหญิงเนชันส์ลีก และแชลเลนเจอร์คัพ

## เจ้าภาพ
รายชื่อเจ้าภาพตามจำนวนเจ้าภาพรอบชิงชนะเลิศ

## ประเทศที่เข้าร่วมการแข่งขัน
จีนและญี่ปุ่น เป็นสองทีมที่เข้าร่วมในการแข่งขันทุกครั้งของวอลเลย์บอลเวิลด์กรังด์ปรีซ์ 

## สรุปการแข่งขัน

## สรุปเหรียญ

## ผู้เล่นทรงคุณค่า

*1993 – 
*1994 – 
*1995 – 
*1996 – 
*1997 –  
*1998 – 
*1999 – 
*2000 –  
*2001 – 

*2002 – 
*2003 – 
*2004 – 
*2005 – 
*2006 – 
*2007 –  
*2008 – 
*2009 – 
*2010 – 

*2011 –  
*2012 –  
*2013 –  
*2014 –  
*2015 –  
*2016 –  
*2017 –  

## ดูเพิ่ม
* วอลเลย์บอลเวิลด์ลีก
* วอลเลย์บอลชิงแชมป์โลก
* วอลเลย์บอลเวิลด์คัพ

## อ้างอิง

## แหล่งข้อมูลอื่น
*เอฟไอวีบี  เว็บไซต์อย่างเป็นทางการ
*สหพันธ์วอลเลย์บอลบราซิล เว็บไซต์อย่างเป็นทางการ
*สหพันธ์วอลเลย์บอลรัสเซีย เว็บไซต์อย่างเป็นทางการ
*สหพันธ์วอลเลย์บอลบัลแกเรีย  เว็บไซต์อย่างเป็นทางการ


หมวดหมู่:การแข่งขันวอลเลย์บอล
หมวดหมู่:วอลเลย์บอลหญิง
เรือนกาหลง

**เรือนกาหลง** เป็นละครโทรทัศน์ไทย แนวพีเรียด ดราม่า โรแมนติก สยองขวัญ สร้างครั้งแรกปี พ.ศ. 2556 นำแสดงโดย วงศกร ปรมัตถากร, ฝนทิพย์ วัชรตระกูล จากบทประพันธ์ และ บทโทรทัศน์ของ ลายน้ำ ผลิตโดย พอดีคำ ออกอากาศทางสถานีโทรทัศน์สีกองทัพบกช่อง 7 ผู้กำกับ : ธงชัย ประสงค์สันติ และ สยาม น่วมเศรษฐี ออกอากาศทุกวัน พุธ - พฤหัสบดี หลังข่าวภาคค่ำช่วงที่ 2 ตั้งแต่วันที่ 10 ตุลาคม 2556 – 5 ธันวาคม 2556 และออกอากาศซ้ำในช่วงละครตอนบ่าย เวลา 13:00 น. ทุกวันจันทร์ - ศุกร์ ตั้งแต่วันที่ 19 มกราคม 2559 และออกอากาศซ้ำอีกครั้งในช่วงละครฮิตที่คิดถึง เวลา 09:30 น. ทุกวันจันทร์ - ศุกร์ ตั้งแต่วันที่ 10 มกราคม 2563 - 3 กุมภาพันธ์ 2563 ในส่วนละคร เรือนกาหลง ที่ออกอากาศซ้ำในช่วงละครฮิตที่คิดถึง ได้แพร่ภาพออกอากาศในระบบความคมชัดสูง High-Definition อัตราส่วนของภาพ 16:9 เป็นครั้งแรกของละครเรื่องนี้

## เรื่องย่อ
เรื่องราวความรักที่มากด้วยอุปสรรคของ **ไม้ ([[วงศกร ปรมัตถากร]])** กับ **กาหลง ([[ฝนทิพย์ วัชรตระกูล]])** ทั้งคู่ถูกพรากจากกันโดยไม้ต้องไปหาเงินมาเป็นค่าสินสอดตามที่ **แม่กลอย ([[สรารัตน์ หรุ่มเรืองวงศ์]])** แม่ของกาหลงกำหนด

ขณะที่ กาหลงถูก **โชติ ([[พูลภัทร อัตถปัญญาพล]])** ลูกชายของ **แม่น้อย [[ปัทมา ปานทอง]]** กับ **ผู้ใหญ่ช่วง [[ภูธฤทธิ์ พรหมบันดาล]]** ฉุดไปหวังข่มขืน แต่กาหลงไม่ยอม โชติจึงทำร้ายและจับกาหลงถ่วงน้ำจนตาย ด้วยความรักและห่วงใยในครอบครัวและไม้ กาหลงไม่ยอมไปเกิด เธอกลับมาใช้ชีวิตคู่กับไม้เยี่ยงคนปกติ

พร้อมกันนั้น เธอก็อาละวาดทุกคนที่พยายามเปิดเผยความจริงเรื่องตนเป็นผีให้ไม้รู้ ไม่เว้นแม้แต่ **พุดจีบ ([[คะนึงนิจ จักรสมิทธานนท์]])** ลูกสาวของ **บุญอิ่ม [[กชกร นิมากรณ์]]** เพื่อนรักของกาหลงที่แอบรักไม้อยู่ โดยไม่สนใจว่าที่พุดจีบทำไปก็เพื่อช่วยกาหลง ด้านโชติหาวิธีกำจัดวิญญาณกาหลง

แต่สุดท้ายก็กลายเป็นบ้าและฆ่าพ่อตัวเองตาย ส่วนไม้เมื่อรู้ความจริงก็ตัดสินใจบวชอุทิศส่วนกุศลให้กาหลง จนกาหลงยอมไปผุดไปเกิดในที่สุด

## นักแสดง

## รางวัล

## แหล่งข้อมูลอื่น
* เรื่องย่อละคร เรือนกาหลง : Gossipstar 
* 

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์แนวสยองขวัญไทย
หมวดหมู่:ละครโทรทัศน์ช่อง 7
หมวดหมู่:ละครโทรทัศน์ที่กำกับโดย ธงชัย ประสงค์สันติ
หมวดหมู่:ละครโทรทัศน์ไทยในปี พ.ศ. 2556
สโนว์พิงก์

**สโนว์พิงก์**เป็นอีพีที่ 2 ของวงเอพิงก์ ถูกปล่อยออกมาเมื่อวันที่ 22 พฤศจิกายน พ.ศ. 2554 โดยใช้เพลง "My My" ประชาสัมพันธ์อัลบั้ม

## เบื้องหลังและการปล่อยเพลง
*สโนว์พิงก์*ถูกปล่อยออกมาหลังจากอีพีเปิดตัว *[[เซเวนสปริงส์ออฟเอพิงก์]]* ของเอพิงก์สามเดือน โปรดิวเซอร์หลักของอัลบั้ม ได้แก่ Shinsadong Tiger, Super Changttai และ Rado

## ชื่อเพลง

## ชาร์ต

## ยอดขายการรับรอง

## อ้างอิง
 

หมวดหมู่:อัลบั้มเพลงของเอพิงก์
หมวดหมู่:อัลบั้มเพลงในปี พ.ศ. 2554
หมวดหมู่:อัลบั้มเพลงภาษาเกาหลี
หมวดหมู่:อีพีของค่ายคิวบ์เอนเตอร์เทนเมนต์
ปรารถนา องค์ชัยศักดิ์

**ปรารถนา​ องค์​ชัยศักดิ์​** หรือ **โบว์** เป็นอดีตนักแสดงหญิงในสังกัด อาร์เอส โปรโมชั่น ปัจจุบันยุติบทบาทนักแสดงแล้ว หลังจากหมดสัญญากับทางต้นสังกัดเมื่อปี พ.ศ. 2547

## ประวัติ
โบว์ถือว่าเป็นนักแสดงที่มีคุณภาพทางค่ายอาร์เอส  

## ผลงาน
### ละครโทรทัศน์

### ภาพยนตร์
* เจนนี่ กลางวันครับกลางคืนค่ะ (2539) คู่กับ สุพจน์ จันทร์เจริญ
* 18-80 เพื่อนซี้ไม่มีซั้ว (2540) คู่กับ ธนา สุทธิกมล
* ปาฏิหาริย์โอม สมหวัง (2541) คู่กับ สุพจน์ จันทร์เจริญ, ธนา สุทธิกมล

### มิวสิควีดีโอ
* โทรหากันหน่อย - เจมส์ เรืองศักดิ์ ลอยชูศักดิ์
* หลงทาง - เต๋า สมชาย เข็มกลัด
* มันดีอยู่แล้ว - เต๋า สมชาย เข็มกลัด
* เจนนี่ - ลิฟท์ สุพจน์ จันทร์เจริญ
* แอบรัก - ลิฟท์ สุพจน์ จันทร์เจริญ
* ใช่เธอหรือเปล่า - โมเม นภัสสร บุรณศิริ
* เรามีเรา - ลิฟท์-ออย
* ห่วงใยเหลือเกิน - แซ้งค์ ปฏิวัติ เรืองศรี

### พิธีกร
* พิธีกรรายการ ช็อกเกม คู่กับ อนันต์ บุญนาค

### รางวัล
* รางวัลเยาวชนดีเด่น และเยาวชนที่ป้องกันปัญหาสังคม เนื่อในวันเยาวชนแห่งชาติ ปี 2543

## อ้างอิง
* เว็บไซต์แฟนคลับเว็บ zubzip ของโบว์ ปรารถนา

หมวดหมู่:นักแสดงหญิงชาวไทย
สาละวัน (เมือง)

**สาละวัน** () เป็นเมืองเอกของแขวงสาละวัน ตั้งอยู่ทางตอนใต้ของประเทศลาว

## อ้างอิง

หมวดหมู่:เมืองในแขวงสาละวัน
พิษราคะ

***พิษราคะ*** () เป็นภาพยนตร์ที่ฉายในปี ค.ศ. 1999  กำกับและเขียนบทโดยสแตนลีย์ คูบริก โดยอิงจากนิยาย *Dream Story* (ชื่อเยอรมัน: *Traumnovelle*) ของอาร์เธอร์ ชนิตซ์เลอร์ที่ตีพิมพ์ในปี ค.ศ. 1926 นำแสดงโดยทอม ครูซและนิโคล คิดแมน

ภาพยนตร์เรื่องนี้ได้รับรางวัล Filmcritica "Bastone Bianco" Award และรางวัลสมาคมนักวิจารณ์ภาพยนตร์ฝรั่งเศส (French Syndicate of Cinema Critics) สาขาภาพยนตร์ต่างประเทศยอดเยี่ยม

## เนื้อเรื่อง
วิลเลี่ยม แฮร์ฟอร์ด แพทย์หนุ่มผู้คิดว่าชีวิตดีพร้อมต้องฝันสลาย เมื่ออลิซ แฮร์ฟอร์ ภรรยาสารภาพว่าเธอเคยคิดทิ้งเขาและลูกไปเพื่อแลกเซ็กซ์เพียงคืนเดียวกับผู้ชายที่เธอพึงใจ เขาผิดหวังและประชดเมียด้วยการแอบดูพิธีกรรมเซ็กซ์หมู่เพราะคิดว่ามันตื่นเต้นดี หารู้ไม่ว่าความอยากรู้อยากเห็นอาจมีค่าเท่าชีวิต

## นักแสดง
* ทอม ครูซ รับบท ดร. วิลเลียม "บิล" ฮาร์ฟอร์ด
* นิโคล คิดแมน รับบท อลิซ ฮาร์ฟอร์ด
* ซิดนีย์ พอลแล็ค รับบท วิกเตอร์ ซีกเลอร์
* มารี ริชาร์ดสัน รับบท มาริออน นาธานสัน

## อ้างอิง

## แหล่งข้อมูลอื่น
* 
* 

หมวดหมู่:ภาพยนตร์ที่ออกฉายในปี พ.ศ. 2542
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์อังกฤษ
หมวดหมู่:ภาพยนตร์อีโรติก‎
หมวดหมู่:ภาพยนตร์ที่กำกับโดย สแตนลีย์ คูบริก
หมวดหมู่:ภาพยนตร์ที่มีฉากในนครนิวยอร์ก
หมวดหมู่:ภาพยนตร์โดยวอร์เนอร์บราเธอร์ส
หมวดหมู่:ภาพยนตร์ที่ถ่ายทำในประเทศอังกฤษ
ทิทาเนีย (ดาวบริวาร)

200px|right|thumb|ทิทาเนียถ่ายจากยานวอยเอจเจอร์ 2 ในวันที่ 24 มกราคม ค.ศ. 1986
**ทิทาเนีย** ()  เป็นดาวบริวารลำดับที่ 17 นับตามระยะทางจากดาวยูเรนัส ได้รับการค้นพบเมื่อวันที่ 11 มกราคม ค.ศ. 1787 โดยวิลเลียม เฮอร์เชล ทิทาเนียได้ตั้งชื่อตามราชินิแห่งนางฟ้า จากเรื่อง *ราตรีนิมิตกลางคิมหันต์* ของวิลเลียม เชกสเปียร์ วงโคจรของทิทาเนียอยู่ในสนามแม่เหล็กของดาวยูเรนัส

พื้นผิวส่วนใหญ่ของทิทาเนียเป็นหินและน้ำแข็ง ส่วนแกนชั้นนอกเป็นหิน แต่แกนชั้นในเป็นน้ำแข็ง ต่อมาเครื่องอินฟราเรดสเปกโทรสโคป ได้เริ่มสำรวจแล้วพบว่ามีน้ำแข็งแห้งและน้ำแข็งบนพื้นผิวเป็นจำนวนมาก ทิทาเนียเหมือนกับดาวบริวารหลักอื่น ๆ คือเกิดจากจานพอกพูนมวล

ใน ค.ศ. 2013 นักดาราศาสตร์ได้เรียนรู้เกี่ยวกับดาวบริวารของดาวยูเรนัสมากขึ้น จากการสำรวจของยานวอยเอจเจอร์ 2 เมื่อเดือนมกราคม ค.ศ. 1986 ซึ่งการสำรวจครั้งนั้นทำให้สามารถทำแผนที่ดาวได้แค่ 40 % เท่านั้น

## ดูเพิ่ม
* ดาวบริวารของดาวยูเรนัส

หมวดหมู่:ดาวบริวารของดาวยูเรนัส
หมวดหมู่:วัตถุทางดาราศาสตร์ที่ค้นพบในปี พ.ศ. 2330